Neuvoston direktiivi 70/358/ETY, annettu 13 päivänä heinäkuuta 1970, elintarvikkeissa sallittuja väriaineita koskevan jäsenvaltioiden lainsäädännön lähentämisestä 23 päivänä lokakuuta 1962 annetun neuvoston direktiivin muuttamisesta neljännen kerran



Virallinen lehti nro L 157 , 18/07/1970 s. 0036 - 0037

Suomenk. erityispainos Alue 13 Nide 1 s. 0148

Tanskank. erityispainos: Sarja I Alue 1970(II) s. 0377

Ruotsink. erityispainos Alue 13 Nide 1 s. 0148

Englannink. erityispainos: Sarja I Alue 1970(II) s. 0434

Kreikank. erityispainos: Luku 03 Nide 5 s. 0135

Espanjank. erityispainos: Luku 13 Nide 1 s. 0230

Portugalink. erityispainos: Luku 13 Nide 1 s. 0230



NEUVOSTON DIREKTIIVI, annettu 13 päivänä heinäkuuta 1970, elintarvikkeissa sallittuja väriaineita koskevan jäsenvaltioiden lainsäädännön lähentämisestä 23 päivänä lokakuuta 1962 annetun neuvoston direktiivin muuttamisesta neljännen kerran (70/358/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 100 artiklan, ottaa huomioon komission ehdotuksen, sekä katsoo, että elintarvikkeissa sallittuja väriaineita koskevan jäsenvaltioiden lainsäädännön lähentämisestä 23 päivänä lokakuuta 1962 annetun neuvoston direktiivin(1), sellaisena kuin se on viimeksi muutettuna 20 päivänä joulukuuta 1968 annetulla neuvoston direktiivillä(2), 11 artiklan 2 kohdan mukaisesti komissiolla on toimivalta jäsenvaltioita kuultuaan vahvistaa ne analyysimenetelmät, jotka ovat tarpeen sen todentamiseksi, että väriaineet täyttävät niitä koskevat puhtausvaatimukset, komission tehtäväksi olisi annettava näytteenottomenetelmien sekä elintarvikkeissa olevien väriaineiden tutkimuksessa ja tunnistamisessa tarvittavien analyysimenetelmien määrittäminen, ja olisi suotavaa, että kaikissa tapauksissa, joissa neuvosto siirtää komissiolle toimivallan elintarvikkeita koskevien säädösten täytäntöönpanoon, säädetään menettelystä jäsenvaltioiden ja komission välisen kiinteän yhteistyön toteuttamiseksi 13 päivänä marraskuuta 1969 tehdyllä neuvoston päätöksellä(3) perustetussa pysyvässä elintarvikekomiteassa, ON ANTANUT TÄMÄN DIREKTIIVIN: 1 artikla Muutetaan 23 päivänä lokakuuta 1962 annettua neuvoston direktiiviä niin kuin 2 ja 3 artiklassa säädetään. 2 artikla Korvataan 11 artiklan 2 kohta seuraavasti: "2. Jäljempänä 11 a artiklassa säädettyä menettelyä noudattaen vahvistetaan: - analyysimenetelmät, jotka ovat tarpeen sen todentamiseksi, että liitteessä III tarkoitetut yleiset ja erityiset puhtausvaatimukset täyttyvät; - näytteenottomenetelmät sekä elintarvikkeissa olevien väriaineiden tutkimuksessa ja tunnistamisessa tarvittavat analyysimenetelmät." 3 artikla Lisätään 11 artiklan jälkeen säännökset seuraavasti: "11 a artikla 1. Kun tässä artiklassa säädettyä menettelyä on noudatettava, asian saattaa 13 päivänä marraskuuta 1969 tehdyllä neuvoston päätöksellä perustetun pysyvän elintarvikekomitean, jäljempänä `komitea`, käsiteltäväksi komitean puheenjohtaja omasta aloitteestaan tai jäsenvaltion edustajan pyynnöstä. 2. Komission edustaja tekee komitealle ehdotuksen tarvittavista toimenpiteistä. Komitea antaa lausuntonsa ehdotuksesta määräajassa, jonka puheenjohtaja voi asettaa asian kiireellisyyden mukaan. Lausunto annetaan sellaisella 12 äänen enemmistöllä, joka saadaan, kun jäsenvaltioiden äänet painotetaan perustamissopimuksen 148 artiklan 2 kohdassa määrätyllä tavalla. Puheenjohtaja ei osallistu äänestykseen. 3. a) Komissio päättää suunnitelluista toimenpiteistä, jos ne ovat komitean lausunnon mukaiset. b) Jos suunnitellut toimenpiteet eivät ole komitean lausunnon mukaisia tai lausuntoa ei ole annettu, komissio tekee viipymättä neuvostolle ehdotuksen tarvittavista toimenpiteistä. Neuvosto ratkaisee asian määräenemmistöllä. c) Jos neuvosto ei ole ratkaissut asiaa kolmen kuukauden kuluessa siitä, kun asia on tullut vireille neuvostossa, komissio tekee päätöksen ehdotetuista toimenpiteistä. 11 b artikla Mitä 11 a artiklassa säädetään, sovelletaan 18 kuukauden ajan siitä päivästä alkaen, jona asia on ensimmäisen kerran saatettu komitean käsiteltäväksi joko 11 a artiklan 1 kohtaa tai muuta vastaavaa säännöstä noudattaen." 4 artikla Tämä direktiivi on osoitettu kaikille jäsenvaltioille. Tehty Brysselissä 13 päivänä heinäkuuta 1970. Neuvoston puolesta Puheenjohtaja J. ERTL (1) EYVL N:o 115, 11.11.1962, s. 2645/62 (2) EYVL N:o L 309, 24.12.1968, s. 24 (3) EYVL N:o L 291, 19.11.1969, s. 9